Luumiot

Luumiot (Gnetum) on Gnetales-lahkoon kuuluvan luumiokasvien heimon ainoa suku. Kaikki suvun noin 30 lajia ovat trooppisia, puuvartisia paljassiemenisiä kasveja.

Ulkonäkö ja koko 

Kaikki luumiolajit ovat puuvartisia kasveja; useimmat liaaneja, jotkut myös pieniä puita tai pensaita. Suvun lajeilla on leveät verkkosuoniset lehtilavat.

Luumiot ovat tavallisesti yksineuvoisia kasveja; sukuun kuuluu sekä yksi- että kaksikotisia lajeja. Siemenaiheen sydän on kolmikalvoinen. Siemenessä on kaksi sirkkalehteä.

Luokittelu ja levinneisyys 
Luumioita esiintyy ainoastaan trooppisilla seuduilla: neotrooppisella alueella, Länsi-Afrikassa, Intiassa ja Kaakkois-Aasiassa Fidžille saakka. Suvun kuvaili ensimmäisenä Carl von Linné vuonna 1767. Suku jakautuu kahteen sektioon ja neljään alasektioon, joissa on yhteensä 30–40 lajia. Molekyyligeneettiset tutkimusten perusteella koottu sukupuu sisältää jo suurimman osan näistä lajeista.

 Sektio Gnetum: Jakautuu kahteen alasektioon:
 Alasektio Gnetum: Sisältää kaksi Kaakkois-Aasiassa kasvavaa puulajia:
 Malesianluumio (Gnetum gnemon L.): Laajalti viljelty ja monin tavoin käytetty. Lajista tunnetaan vähintään kaksi muunnosta:
 Gnetum gnemon var. gnemon (synonyymi Gnetum gnemon var. ovalifolium (Poir.) Blume): Kasvaa Tiibetissä, Malaijien saaristossa, Filippiineillä, Uudessa-Guineassa ja läntisen Tyynenmeren saaristossa Fidžiille saakka.
 Gnetum gnemon var. brunonianum (Griff.) Markgr.: Levinneisyysalue ulottuu Assamista Länsi-Borneoon.
 Gnetum gnemon var. gracile Markgr.: Kotoperäinen ainoastaan Sulawesillä.
 Gnetum gnemon var. griffithii (Parl.) Markgr.: Levinneisyysalue ulottuu Assamista Malakan niemimaalle.
 Gnetum gnemon var. tenerum Markgr.: Kotoisin Thaimaasta, Malesiasta ja Borneosta.
 Alasektio Micrognemones: Sisältää kaksi trooppisessa Länsi-Afrikassa kasvavaa liaanilajia:
 Gnetum africanum Welw.: Levinneisyysalue ulottuu trooppisesta Länsi-Afrikasta Angolaan.
 Gnetum buchholzianum Engl.: Levinneisyysalue ulottuu Nigeriasta trooppiseen Länsi- ja Keski-Afrikkaan.
 Alasektio Araeognemones: Sisältää noin 9 neotrooppista liaanilajia:
 Gnetum camporum (Markgr.) D.W.Stev. & Zanoni: Kasvaa Gran Sabanassa 1350–1500 metrin korkeudella merenpinnasta. Levinneisyysalue ulottuu eteläisestä Kolumbiasta eteläiseen Venezuelaan ja Guyanaan.
 Gnetum leyboldii Tul.: Kasvaa 0-500 metrin korkeudella merenpinnasta Pohjois-Brasiliassa, Venezuelassa Amazonasin ja Bolivarin välillä, itäisessä Ecuadorissa ja Kolumbiassa. Tavataan myös Costa Ricassa, Panamassa, Boliviassa ja Perussa.
 Gnetum nodiflorum Brongn. (synonyymi Gnetum amazonicum Tul.): Kasvaa suurimmassa osassa trooppista Etelä-Amerikkaa alangolta Guyanan ylängölle, erityisesti jokien läheisyydessä.
 Gnetum paniculatum Spruce ex Benth.: Kasvaa alangolla suurimmassa osasta trooppista Etelä-Amerikkaa.
 Gnetum schwackeanum Taub. ex A.Schenk: Levinneisyysalue ulottuu Kolumbiasta ja Venezuelasta Brasilian pohjoisosiin.
 Gnetum urens (Aubl.) Blume: Kasvaa suuressa osassa Etelä-Amerikan pohjoisosan alankoja, erityisesti jokien läheisyydessä.
 Gnetum venosum Spruce ex Benth.: Levinneisyysalue ulottuu Venezuelasta Brasilian pohjoisosiin.
 Sektio Cylindrostachys: Sisältää vain yhden alasektion:
 Alasektio Cylindrostachys: Sisältää noin 20 eteläaasialaista liaanilajia:
 Gnetum arboreum Foxw.: Esiintyy kotoperäisenä ainoastaan Filippiinien Luzonin saarella.
 Gnetum catasphaericum H.Shao: Kotoisin Kiinan Yunnanin ja eteläisen Guangxin maakunnista.
 Gnetum contractum Markgr.: Kotoisin Etelä-Intiasta.
 Gnetum costatum K.Schum.: Kotoisin Uuden-Guinean itäosista ja Salomonsaarilta.
 Gnetum cuspidatum Blume: Lajin levinneisyysalue ulottuu Indokiinasta Uuteen-Guineaan.
 Gnetum diminutum Markgr.: Kotoisin Borneosta.
 Gnetum edule (Willd.) Blume (synonyymi Gnetum ula Brongn.): Kotoisin Lounais-Intiasta. Kromosomiluku on 2n = 22.
 Gnetum giganteum H.Shao: Kasvaa luonnonvaraisena ainoastaan Kiinan Guangxin autonomisella alueella.
 Gnetum gnemonoides Brongn.: Lajin levinneisyysalue ulottuu Malesiasta Bismarckinsaarille.
 Gnetum gracilipes C.Y.Cheng: Kasvaa luonnonvaraisena Kiinan Yunnanin ja Guangxin maakunnissa.
 Gnetum hainanense C.Y.Cheng ex L.K.Fu, Y.F.Yu & M.G.Gilbert: Kotoisin Etelä-Kiinan Hainanilta.
 Gnetum klossii Merr. ex Markgr.: Kotoisin Borneon pohjoisosista.
 Gnetum latifolium Parl.: Jakautuu kuuteen muunnokseen, joiden levinneisyysalue ulottuu Assamista Papualle.
 Gnetum latifolium var. funiculare Markgr.: Levinneisyysalue ulottuu Thaimaasta Malesian länsiosiin.
 Gnetum latifolium var. latifolium: Levinneisyysalue ulottuu Assamista Uuteen-Guineaan.
 Gnetum latifolium var. laxifrutescens(Elmer) Markgr.: Levinneisyysalue ulottuu Filippiineiltä Bismarckinsaarille.
 Gnetum latifolium var. longipes (Markgr.) T.H.Nguyên: Kotoisin Indokiinasta, Filippiineiltä ja Uudesta-Guineasta.
 Gnetum latifolium var. macropodum (Kurz) Markgr.: Kotoisin Andamaaneilta ja Nikobaareilta.
 Gnetum latifolium var. minus (Foxw.) Markgr.: Levinneisyysalue ulottuu Indokiinasta Malesian keskiosiin.
 Gnetum leptostachyum Blume: Lajista tunnetaan neljä Indokiinassa ja Borneossa esiintyvää muunnosta:
 Gnetum leptostachyum var. abbreviatum Markgr.: Kotoisin Borneosta.
 Gnetum leptostachyum var. elongatum Markgr.: Kotoisin Indokiinasta.
 Gnetum leptostachyum var. leptostachyum: Kotoisin Pohjois-Thaimaasta ja Borneosta.
 Gnetum leptostachyum var. robustum Markgr.: Kotoisin Borneosta.
 Gnetum loerzingii Markgr.: Kotoisin Sumatran pohjoisosista.
 Gnetum luofuense C.Y.Cheng: Kotoisin Kiinan kaakkoisosista.
 Gnetum macrostachyum Hook. f.: Levinneisyysalue ulottuu Indokiinasta Malesian länsiosiin ja Uuteen-Guineaan.
 Gnetum microcarpum Blume: Levinneisyysalue ulottuu Etelä-Indokiinasta läntiseen Malesiaan.
 Vuoriluumio (Gnetum montanum) Markgr.: Levinneisyysalue ulottuu Himalajalta Kiinan eteläosiin ja Indokiinaan. Kromosomiluku on 2n = 44.
 Gnetum neglectum Blume: Kotoisin Borneosta.
 Gnetum oblongum Markgr.: Levinneisyysalue ulottuu Bangladeshistä Myanmariin.
 Gnetum oxycarpum Ridl.: Kotoisin Sumatralta.
 Gnetum parvifolium (Warb.) Cheng: Levinneisyysalue ulottuu Kiinan eteläosista Indokiinaan.
 Gnetum pendulum C.Y.Cheng: Levinneisyysalue ulottuu Tiibetistä Kiinan eteläosiin.
 Gnetum raya Markgr.: Kotoisin Borneosta.
 Gnetum ridleyi Gamble: Kotoisin Malesiasta.
 Gnetum tenuifolium Ridl.: Levinneisyysalue ulottuu Thaimaasta Sumatralle.

Lisäksi sukuun kuuluu kaksi lajia, joita ei ole onnistuttu yhdistämään kumpaankaan sektioon:
 Gnetum interruptum Biye: Kuvailtiin ensimmäisen kerran vasta vuonna 2013 trooppisesta Länsi- ja Keski-Afrikasta.
 Gnetum latispicum Biye: Kuvailtiin ensimmäisen kerran vasta vuonna 2013. Levinneisyysalue ulottuu Kamerunista Keski-Afrikan tasavaltaan.

Käyttö 
Monien luumiolajien jotkut kasvinosat ovat syötäviä. Tärkkelyspitoisia siemeniä paahdetaan ja jauhetaan; jauhoista leivotaan rasvaisia lettuja. Lehtiä voidaan käyttää lehtivihanneksina. Joitain luumiolajeja käytetään lääkekasveina. Luumioiden kuorista saadaan korkealaatuisia kuituja esimerkiksi kielisoitinten kieliksi.

Aiheesta muualla 
 Finto: Kassu – Kasvien suomenkieliset nimet: Gnetum
 Suomen Lajitietokeskus: Gnetum